České Budějovice

České Budějovice (njemački: Budweis) je grad na jugu Češke od 93,285 stanovnika. České Budějovice su Industrijski i kulturni centar tog dijela Češke i administrativni centar istoimenog okruga od 189,861 stanovnika. Geografija České Budějovice leže u historijskoj pokrajini Bohemiji na ušću rijeke Malše u Vltavu. Grad je širom svijeta poznat po pivu Budweiser, koje se počelo proizvoditi upravo u njemu (danas je to marka #1 u Sjedinjenim Američkim Državama). Historija Grad je osnovao i utvrdio češki kralj Otakar II, i dodjelio mu status grada 1265. Od 1526. České Budějovice su dio Habsburške Monarhije i to su bile sve do kraja češki, uz manje prekide za pruske okupacije u 18. vijeku. Budějovice su bile stanica jedne od prvih evropskih željezničkih pruga, koja je vodila do Linza u Austriji.- otvorena 1827. u vrijeme dok su ih vukli konji. U to vrijeme grad je pored proizvodnje piva bio poznat po proizvodnji olovaka (Koh-i-Noor Hardtmuth) koje su se proizvodile još od 1790. i porculana i emajla. Znamenitosti Budějovice još uvijek imaju dobro očuvanu srednjovjekovnu gradsku jezgru, sa centralnim trgom oko kog se nižu zgrade sa arkadama, a na sredini leži barokna Samsonova fontana. Budějovice su dom Muzeja Južne Češke, koji ima prirodoslovni, arheološki, umjetnički i historijski odjel. Privreda U gradu se još uvijek proizvodi piva ali i namještaj, cigarete i prehrambeni proizvodi. Zapadno od grada leže rudnici i nalazišta Antracita, lignit i grafita. Gradovi prijatelji Nizozemska, Almere Belorusija, Gomel Austrija, Linz Francuska, Lorient Slovačka, Njitra Njemačka, Passau Njemačka, Suhl Reference Vanjske veze Službeni portal grada Arhivirano 2016-11-30 na Wayback Machine-u (cz) České Budějovice(en)